แฉจ่าคลั่งชอบเล่นปืน ลากเอชเค-M60 ก่อเหตุ พร้อมกระสุนกว่า 700 นัด
นักข่าวสายทหารชื่อดัง โพสต์ จักรพันธ์ ถมมา จ่าคลั่งแม่นปืนมาก เผยฉกอาวุธจากคลัง 6 กระบอก พร้อมเครื่องกระสุนจากกรณีคนร้ายใช้อาวุธปืนกราดยิงผู้บริสุทธิ์ได้รับบาดเจ็บและเสียชีวิตหลายราย เหตุเกิดในพื้นที่บริเวณวัดป่าศรัทธารวม ใกล้ ร.ร.บุญวัฒนา และบริเวณห้างเทอร์มินอล 21 จังหวัดนครราชสีมา ต่อมาทราบชื่อผู้ก่อเหตุ คือ จ.ส.อ.จักรพันธ์ ถมมา สังกัดค่ายสุรธรรมพิทักษ์ จ.นครราชสีมา ตามที่เสนอข่าวไปแล้วนั้นล่าสุดผู้สื่อข่าวรายงานว่า จากการตรวจสอบพบว่า อาวุธปืนที่คนร้ายใช้ก่อเหตุในครั้งนี้ประกอบด้วย อาวุธปืนสั้นขนาด 9 มม. จำนวน 1 กระบอก ปืนในกองร้อย 6 กระบอก คือ ปืนเล็กยาว แบบ 11 หรือตัวย่อ ปลย.11 สำหรับทหารบก หรือปืนเล็กยาวอัตโนมัติ ขนาด 5.56 มม. เอชเค 33 จำนวน 3 กระบอก และปืนกลสหรัฐฯ คาลิเบอร์ 7.62 มม. เอ็ม 60 จำนวน 3 กระบอก พร้อมเครื่องกระสุนเอชเค จำนวน 736 นัด และชุดประคองสายกระสุน เอ็ม 60 อีก 3 สายขณะที่เพจเฟซบุ๊ก Wassana Nanuam นักข่าวสายทหารชื่อดัง โพสต์ข้อความระบุว่า ไม่ใช่ ในหนัง แต่มันเกิดขึ้นจริง จ่าสิบเอก ชอบเล่นปืน และแม่นปืนมาก ยิงซ้อมโชว์ในเฟซบุ๊กมาตลอดโพสต์ภาพตัวเอง เลียนแบบมือปืนฝรั่ง ใช้โซเชี่ยลฯ หนัก โพสต์ภาพตัวเองกับปืน พบ โพสต์เฟซ ระบาย และส่งสัญญาณก่อนก่อเหตุ แถม ก่อเหตุแล้ว ยังโพสต์เฟซบุ๊ก เล่นเกมจิตวิทยากับ ตำรวจ ทหาร และคนที่เข้าไปคอมเม้นท์ เพื่อนเข้าไปเม้นท์ ให้มีสติ แต่เจ้าตัวบอก ตายเสียดีกว่า ที่จะยอมจ่าสิบเอก จักรพันธ์ ถมมา ใช้ ปืน 9 มม. ยิง นายทหาร ยศพันเอก และใช้อาวุธปืนสงคราม ออกมากราดยิง แถวห้าง Terminal 21 กลางเมืองโคราช ทำให้มีผู้ได้รับบาดเจ็บและเสียชีวิตหลายราย พร้อมทั้งใช้รถยนต์ฮัมวี่ ทหารสีเขียวในการก่อเหตุหลบหนี.
นักข่าวสายทหารชื่อดัง โพสต์ จักรพันธ์ ถมมา จ่าคลั่งแม่นปืนมาก เผยฉกอาวุธจากคลัง 6 กระบอก พร้อมเครื่องกระสุน
กราดยิงโคราช,จักรพันธ์ ถมมา,ทหารยิงประชาชน,เทอร์มินอลโคราช,จับคนร้ายกราดยิงโคราช,เอชเค,จ่าคลั่ง,ข่าวทั่วไป